ཆོས་ལུགས་བྱེད་སྒོའི་ཐད་བོད་ཟླ་དང་པོའི་ནང་ལོ་རེས་མོས་ཀྱིས་གདུགས་དཀར་བཟློག་ཆེན་དང་།སྒྲོལ་མ་གཡུལ་མདོས།བོད་ཟླ་གཉིས་པའི་ནང་འབུམ་སྒྲོག་བདུན་ཕྲག་གཅིགརྟ་མགྲིན་ཡང་གསང་གི་དབང་ཆོག་བདུན་ཕྲག་གཅིགཚེ་དཔག་མེད་ལྷ་དགུའི་དཀྱིལ་འཁོར་སྒྲུབ་མཆོད་བདུན་ཕྲག་གཅིགབོད་ཟླ་གསུམ་པའི་ནང་སྤྱན་རས་གཟིགས་དོན་ཡོད་ཞགས་པའི་ཆོ་ག་བདུན་ཕྲག་གཅིགབོད་ཟླ་བཞི་པའི་ཚེས་ལྔ་ནས་སྤྱན་རས་གཟིགས་དོན་ཡོད་ཞགས་པ་དང་།གསང་འདུས།འཇིག་བྱེད།ཚེ་དཔག་མེད་ལྷ་དགུ།ཁྱད་པར་གྲུབ་ཆེན་འདར་འཆར་ནས་བརྒྱུད་པའི་རྟ་མགྲིན་ཡང་གསང་གི་གཟུངས་སྒྲུབ།ཚེས་བཅོ་ལྔ་ཉིན་རྟ་མགྲིན་དྲག་པོ་གཙོ་བོར་གྱུར་པའི་ཁྲོ་བོ་བཞི་དང་སྒོ་མ་བཞི་བཅས་ཀྱི་གར་འཆམ།ཚེས་བཅུ་དྲུག་ཉིན་རྟ་མགྲིན་ཞི་བའི་གར་འཆམ།ཚེས་བཅུ་བདུན་ཉིན་རྟ་མགྲིན་གྱི་ལིངྒའི་བསྒྲལ་ཆོག་གི་གར་འཆམ།ཚེས་བཅོ་བརྒྱད་ཉིན་རྟ་མགྲིན་གྱི་མདོས་གཏོར་གར་འཆམ་བཅས་ཉིན་བཞིའི་རིང་གནས་རྙིང་གཟུངས་སྒྲུབ་ཀྱི་གར་འཆམ་རྒྱག་གི་ཡོད།བོད་ཟླ་བཞི་པའི་ཚེས་ཉི་ཤུ་གཉིས་ཉིན་ནས་ཉིན་ལྔའི་རིང་རྟ་མགྲིན་གྱི་ཆོ་ག་དང་གཏང་རག་ཆོ་གརྒྱུན་ལྡན་ཡར་ངོ་མར་ངོའི་གསོ་སྦྱོང་།བོད་ཟླ་དྲུག་པའི་ཚེས་བཅོ་ལྔ་ནས་བོད་ཟླ་བདུན་པའི་ཚེས་གསུམ་ཅུ་བར་དབྱར་ཞལ་བཞེས་དང་དགག་དབྱེ་མཛད།བོད་ཟླ་དགུ་པའི་ཚེས་དགུ་ནས་ཚེས་བཅོ་ལྔ་བར་འཇིགས་བྱེད་ཀྱི་སྒྲུབ་མཆོད་བདུན་ཕྲག་གཅིགབོད་ཟླ་བཅུ་པའི་ཚེས་བཅོ་ལྔ་ནས་བླ་མཆོད་ཆོ་ག་བདུན་ཕྲག་གཅིག་དང་ལྔ་མཆོད་ཀྱི་དུས་ཆེན།བོད་ཟླ་བཅུ་གཅིག་པའི་ཚེས་ཉི་ཤུ་བདུན་ཉིན་གནས་རྙིང་མཁན་པོ་ཀུན་དགའ་བདེ་ལེགས་ཀྱི་དགོངས་རྫོགས་དུས་ཆེན།བོད་ཟླ་བཅུ་གཉིས་པའི་ནང་ཚེ་དཔག་མེད་ལྷ་དགུའི་སྒྲུབ་མཆོད་དང་།ཚེས་ཉེར་དགུ་ཉིན་ཆོས་རྒྱལ་ཡབ་ཡུམ་གྱི་གར་འཆམ་དང་དགུ་གཏོར་གྱི་གཏོར་རྒྱག་བཅས་རྒྱུན་འཇགས་ཡོད།